Annika Saarikko
Annika Virpi Irene Saarikko (sündinud 10. novembril 1983 Oripääl) on Soome poliitik, ta kuulub Keskerakonda. Ta oli 10. juulist 2017 kuni 6. juunini 2019 Soome rahvastiku- ja sotsiaalteenuste minister Juha Sipilä valitsuses. 6. juunist 2019 kuni 9. augustini 2019 oli ta Soome teadus- ja kultuuriminister Antti Rinne valitsuses. Alates 27. maist 2021 on ta Soome rahandusminister. Ta lõpetas aastal 2002 Huittinenis Lauttakylä lütseumi, aastal 2008 kandidaadina pedagoogika alal Turu Ülikooli ja aastal 2013 Turu Ülikooli filosoofia magistrina meediauuringute alal.